Regulament de instituire si administrare a taxei de salubrizare 




Anexa la HCL nr. 3/13.01.2026
REGULAMENT

DE INSTITUIRE SI ADMINISTRARE

A TAXEI DE SALUBRIZARE ÎN UAT COMUNA PĂULIŞ
CAP. I - DISPOZIȚII GENERALE
Conform prevederilor:

-Legii nr.273/2006 privind finanţele publice locale, cu modificările şi completările ulterioare art. 30 „(1)Pentru funcţionarea unor servicii publice locale, create în interesul persoanelor fizice şi juridice, consiliile locale ..., aprobă taxe speciale. (2) Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii. (6) Taxele speciale se fac venit la bugetul local şi se încasează numai de la persoanele fizice şi juridice care  beneficiază de serviciile publice locale pentru care s-au instituit taxele respective”.
-Legii nr. 227/2015 privind Codul Fiscal, cu modificările şi completările ulterioare, art.484 alin.1-3  „(1) Pentru funcţionarea unor servicii publice locale create în interesul persoanelor fizice şi juridice, precum şi pentru promovarea turistică a localităţii, consiliile locale, judeţene şi Consiliul General al Municipiului Bucureşti, după caz, pot adopta taxe speciale.(2) Domeniile în care consiliile locale, judeţene şi Consiliul General al Municipiului Bucureşti, după caz, pot adopta taxe speciale pentru serviciile publice locale, precum şi cuantumul acestora se stabilesc în conformitate cu prevederile Legii nr. 273/2006 privind finanţele publice locale, cu modificările şi completările ulterioare.(3) Taxele speciale se încasează numai de la persoanele fizice şi juridice care beneficiază de serviciile oferite de instituţia sau serviciul public de interes local, potrivit regulamentului de organizare şi funcţionare al acestora, sau de la cele care sunt obligate, potrivit legii, să efectueze prestaţii ce intră în sfera de activitate a acestui tip de serviciu.”
-Legii serviciului de salubrizare a localităţilor nr. 101/2006, republicată, cu modificările și completările ulterioare, la articolele 25, 26 şi 27:
ART. 25 „Finanţarea cheltuielilor de funcţionare, reabilitare şi dezvoltare a serviciului de salubrizare și a cheltuielilor de investiţii pentru realizarea infrastructurii aferente acestuia se face cu respectarea legislaţiei în vigoare privind finanţele publice locale, în ceea ce priveşte iniţierea, fundamentarea, promovarea şi aprobarea investiţiilor publice, a principiilor prevãzute la art. 43 alin. (2) din Legea nr. 51/2006 , precum şi a urmãtoarelor principii: 

a) recuperarea integralã prin tarife, taxe speciale sau, după caz, subvenţii de la bugetul local, a costurilor de operare şi a investiţiilor pentru înfiinţarea, reabilitarea şi dezvoltarea sistemelor de salubrizare; 

b) menţinerea echilibrului contractual.” 
ART. 26 (1) În funcţie de  modalitatea de plata stabilita si de natura activităţilor prestate, atât în cazul gestiunii directe, cât şi în cazul gestiunii delegate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin:
a) tarife, în cazul prestaţiilor de care beneficiază individual, pe bază de contract de prestare a serviciului de salubrizare;
b) taxe de salubrizare, în cazul prestaţiilor de care beneficiaza individual fara contract;
c) taxe si impozite locale, în cazul prestaţiilor efectuate in beneficiul intregii comunitati locale, pe caile publice si/sau pe spatiile din domeniul public si privat al unitatii/subdiviziunii administrativ-teritoriale. Plata contravalorii prestatiilor se face pe baza facturilor emise  de care operator, la tarifele aprobate de autoritatea deliberativa a unitatii/subdiviziunii administrativ-teritoriale sau, dupa caz, de adunarea generala a asociatiei de dezvoltare intercomunitara si fundamentata de operator, in conformitate cu normele metodologice elaborate si aprobate de A.N.R.S.C.
(2)Tarifele si taxele de salubrizare pentru utilizatori se calculeaza si se aproba:

a)in lei/persoana/luna, in cazul utilizatorilor casnici, personae fizice si asociatii de proprietari/locatari;

b)in lei/tona si in lei/mc in cazul utilizatorilor noncasnici, persoane juridice, altele decat asociatiile de proprietari. 
ART. 27(1) din Legea nr.101/2006, republicata,  modificata” Aplicarea de către operatori de tarife neaprobate sau mai mari decât cele  aprobate  este interzisă.
(2) Tarifele aprobate trebuie să conducă la atingerea următoarelor obiective:
a) asigurarea prestării serviciului de salubrizare la nivelurile de calitate şi indicatorii de performanţă stabiliţi de către autorităţile administraţiei publice locale sau, după caz, de asociaţiile de dezvoltare intercomunitară prin caietul de sarcini, regulamentul serviciului şi prin contractele de delegare a gestiunii;
b) realizarea unui raport calitate-cost cât mai bun pentru serviciul de salubrizare prestat pe perioada angajată şi asigurarea unui echilibru între riscurile şi beneficiile asumate de părţile contractante;
c) asigurarea funcţionării eficiente a serviciului de salubrizare şi a exploatării bunurilor aparţinând domeniului public şi privat al unităţilor administrativ-teritoriale, afectate serviciului de salubrizare, precum şi asigurarea protecţiei mediului.”
CAP.II -  MODALITĂȚI DE STABILIRE A TAXEI  DE SALUBRIZARE
II.1. Condiții generale

(1) Pe teritoriul administrativ al UAT PĂULIŞ, membru al zonei 5 din județul Arad, se instituie taxa de salubrizare pentru asigurarea urmatoarelor activități ale serviciului de salubrizare:

· activitatea de colectare și transport deșeuri;

· operarea stației de transfer pentru deșeuri;

· operarea stației de sortare pentru deșeuri;

· operarea depozitului conform pentru deșeuri.

 (2) Taxa de salubrizare instituită conform prezentului Regulament, intră în vigoare începând cu anul 2026.
1) Taxa de salubrizare se plătește de către beneficiarii serviciului public de salubrizare, proprietarii/utilizatorii imobilului, persoanele fizice situate pe raza UAT.
2) Prin excepție de la alin.(1), in cazul imobilelor proprietate de stat/UAT sau proprietatea persoanelor juridice închiriate persoanelor fizice, beneficiarul serviciului este chiriasul/concesionarul/locatorul/administratorul, etc.
3) In cazul imobilelor locuite sezonier/temporar, taxa de salubrizare se datoreaza de catre beneficiarii serviciului public de salubrizare, persoane fizice, proportional cu perioada in care imobilul este locuit.

II.2 Declarații de impunere

(1) În vederea calculării taxei de salubrizare, beneficiarii serviciului  au obligaţia depunerii Declaraţiei de impunere, dată pe proprie răspundere, conform Anexei 1.
(2) Utilizatorii casnici care sunt proprietari/utilizatori de imobile cu destinație locuință de pe teritoriul administrativ al  UAT PĂULIŞ, au obligația depunerii declarației pentru stabilirea cuantumului taxei  de salubrizare (Anexa 1).
 (3) Declarațiile pentru stabilirea cuantumului taxei de salubrizare se depun în 2 exemplare însoțite de copie după actul de identitate/de înființare, la Compartimentul  impozite si taxe din cadrul Primăriei Comunei Păuliş pe raza căreia persoanele fizice au domiciului/reședința/sediul/dețin proprietatea.
(4) Ca urmare a depunerii declarației, beneficiarii serviciului,   vor primi de la Primarie decizie de impunere în care se va specifica valoarea taxei de salubrizare datorată pentru anul în curs. Valoarea taxei de salubrizare se va publica la sediul Primăriei, pe site-ul acesteia. 
(5) În cazul neprimirii deciziei de impunere până la finele primului trimestru, obligația de plată subzistă, utilizatorii casnici având obligația de a consulta site-ul/avizierul  primăriei pe raza căruia au domiciului/reședința/dețin proprietatea.
(6) Declarațiile pentru stabilirea cuantumului taxei de salubrizare pot fi modificate, la cererea utilizatoilor serviciului de salubrizare, pe parcursul anului, prin depunerea unor declarații rectificative, întocmite conform Anexei 2.
(7) Declarațiile rectificative se depun în termen de 30 de zile de la data apariției oricărei modificări a datelor declarației inițiale, urmând ca modificarea taxei de salubrizare să se efectueze  în maxim  30 zile calendaristice de la data depunerii declarației rectificative.

(1) În cazul nedepunerii declarației pentru stabilirea cuantumului taxei de salubrizare, obligația de plată se va stabili din oficiu, pe baza informațiilor existente ( Registrul naţional de evidenţă a populaţiei,  registrul agricol, orice alte evidențe oficiale ale instituției, etc.)
(2)Stabilirea din oficiu a taxei de salubrizare se face prin emiterea unor decizii de impunere emise  în condițiile  codului de procedura fiscala.

II.3. Modalitatea de calcul a taxei  de salubrizare
 Taxa de salubrizare  in valoare stabilita prin proiectul de hotarare/hotărâre in lei/persoana/luna cu TVA la care se adauga contributia pentru economia circulara in valoare stabilita prin proiectul de hotarare/hotărârea consiliului local/acte normative in lei/persoana/luna va fi compusa din :

· activitatea de colectare și transport deșeuri:

· reziduale in lei/persoană/lună la care se adaugă TVA;

· reciclabile hârtie/carton in lei/persoană/lună la care se adaugă TVA;

· reciclabile plastic/metal in lei/persoană/lună la care se adaugă TVA;

· reciclabile sticlă in lei/persoană/lună la care se adaugă TVA;

· operarea stației de transfer pentru deșeuri:

· reziduale in lei/persoană/lună la care se adaugă TVA;

· reciclabile hârtie/carton in lei/persoană/lună la care se adaugă TVA;

· reciclabile plastic/metal in lei/persoană/lună la care se adaugă TVA;

· reciclabile sticlă in lei/persoană/lună la care se adaugă TVA;

· operarea stației de sortare pentru deșeuri:

· reciclabile in lei/persoană/lună la care se adaugă TVA;

· operarea depozitului conform pentru deșeuri:
· deșeuri reziduale in lei/persoană/lună la care se adaugă TVA;

· contribuția pentru economia circulară in lei/persoană/lună pentru deșeurile reziduale;

· contribuția pentru economia circulară in lei/persoană/lună pentru cantitățile de deșeuri reciclabile care rezultă după aplicarea indicatorilor de performanță la stația de sortare ;

· deșeuri reziduale in lei/persoană/lună la care se adaugă TVA pentru cantitățile care rezultă după aplicarea indicatorilor de performanță la stația de sortare.
ART 6. 

(1) Utilizatorii non-casnici ai serviciului de salubrizare au obligația de a încheia cu operatorul Asocierea DEMO RECYCLING SOLUTIONS S.R.L., terț susținător financiar DD CHIM S.R.L. contracte de prestări servicii de salubrizare.

(2) După încheierea contractelor cu utilizatorii non-casnici, operatorul are obligaţia de a pune la dispoziţia Primăriei Comunei Păuliş situaţia privind contractele de prestări servicii de salubrizare încheiate.

(3) Refuzul utilizatorului de a încheia contracte de prestări servicii cu operatorul Asocierea DEMO RECYCLING SOLUTIONS S.R.L., terț susținător financiar DD CHIM S.R.L.constituie contravenţie şi se sancţionează cu amendă de la 500 lei la 1.000 lei. 
(4) Constatarea contravenției și stabilirea sancțiunilor se va face de către agenți constatatori împuterniciți în acest scop prin Dispoziție de către Primarul comunei Păuliş. 

(5) Se instituie, taxa de salubrizare datorată de Utilizatorii non-casnici ai serviciului de salubrizare care refuză încheierea contractelor de prestări servicii cu operatorul Asocierea DEMO RECYCLING SOLUTIONS S.R.L.,  terț susținător financiar DD CHIM S.R.L. în cuantum de 250 lei/tonălună.

ART 7. 
Taxa de salubrizare va fi stabilită anual pentru fiecare localitate din zona de colectare pe baza tarifelor de gestionare a deseurilor şi a datelor centralizate de către  Asociația de Dezvoltare Intercomunitară SIGD Arad, dupa cum urmează:

a)
pentru  utilizatorii casnici (lei/persoana/luna) – in functie de indicii de generare a deseurilor menajere pentru mediul urban si pentru mediul rural (kg/loc x zi) rezultați în fiecare unitate administrativ-teritorială din zona de operare ;
Calculul taxei de salubrizare se va realiza de catre ADI-SIGD Arad in baza cantitatilor din rapoartele de monitorizare.
ART. 8 
(1)
Colectarea, transportul și eliminarea deșeurilor provenite din gospodăriile populației, generate de activități de reamenajare și reabilitare interioară a locuințelor proprietate personală, colectarea deşeurilor de la evenimente speciale,  precum şi a deşeurilor voluminoase la cerere se va realiza în baza unui contract încheiat direct între operatorul de salubrizare și generatorii de deșeuri. 

2) Pentru aceste activități se va plăti un tarif de către generatorii de deșeuri aprobat de către autoritatea publică locală pe raza căruia se generează deşeurile, 

3) Colectarea și gestionarea deșeurilor abandonate pe domeniul public va fi suportată de către unitatea administrativ teritorială, din bugetul local. 

Operatorii licenţiaţi pentru desfăşurarea activităţii de colectare separată şi transport separat al deşeurilor, cu excepţia deşeurilor periculoase cu regim special, au obligaţia să colecteze deşeurile abandonate şi, în cazul în care producătorul/deţinătorul de deşeuri este necunoscut, cheltuielile legate de curăţarea şi refacerea mediului, precum şi cele de transport, valorificare, recuperare/reciclare, eliminare sunt suportate de către autoritatea administraţiei publice locale. După identificarea producătorului/deţinătorului de deşeuri, acesta este obligat să suporte atât cheltuielile efectuate de autoritatea administraţiei publice locale, cât şi sancţiunile contravenţionale.

4) Deseurile depuse langa recipientii de colectare de pe platformele publice vor fi colectate ca deseu rezidual .

ART. 9
Taxa de salubrizare se poate actualiza si aproba până la sfârșitul anului în curs pentru anul următor, conform legislației în vigoare, în funcție de următoarele criterii:
a) Indicele de generare al UAT-ului si Indicele de inflație la servicii

b) Creșterea costurilor la elementele componente ale taxei de salubrizare (carburanți, taxa de depozitare, etc conform celorlalte elemente de calcul cuprinse in Regulament precum si reglementărilor legale în materie)

CAP.III - TERMENE ȘI MODALITĂȚI DE PLATĂ A TAXEI  DE SALUBRIZARE
ART. 10
(1) Taxa de salubrizare se datorează lunar cu termen de plată până în data de 15 al urmatoarei luni. 
a) Cu titlu de excepție, utilizatorii casnici care au dobândit imobile după data depunerii Declarației -  datorează taxa de salubrizare începând cu data de întâi a lunii următoare lunii în care au dobândit/finalizat imobilul, 
b) Taxa se calculează/datorează proporțional cu numărul lunilor rămase din anul în curs.
c) Neplata taxei la termenele stabilite, respectiv întârzierea la plată, atrage după sine calculul și plata majorărilor de întârziere  prevazute de codul de procedura fiscala.

d) Taxă de salubrizare plătită în plus se compensează sau se restituie, după caz, în termen de 30 de zile de la data depunerii cererii formulată în acest sens.
e) Pentru recuperarea sumelor datorate cu titlu de taxă de salubrizare se aplică măsurile de urmărire și executare silită prevăzute de legislația specială în vigoare. 
f) Taxa de salubrizare se încasează prin casieria compartimentului impozite și taxe din cadrul primăriei sau direct în contul Primariei, sau prin alte modalitati stabilite de Consiliul local. 
(2)În cazuri de deces/instrainare a imobilului, taxa de salubrizare va fi sistată începând cu data de întâi a lunii următoare. Sistarea plății/obligației de plată se face pe bază de cerere însoțită de documente justificative.
CAP.IV - GESTIONAREA VENITURILOR ȘI CHELTUIELILOR  AFERENTE SERVICIULUI DE SALUBRIZARE
ART. 11
(1) Compartimentul de specialitate din cadrul unității administrativ teritoriale care gestionează taxa de salubritate stabilită pentru serviciile de salubrizare precizate anterior, au următoarele atribuții:
a) urmărește depunerea declarațiilor de la persoanele fizice și asigură înregistrarea acestora;

b) încasează lunar/de la persoane fizice taxele de salubrizare stabilite în temeiul Hotărârii Consiliului Local;

c) ține evidența sumelor datorate/încasate defalcat pe tipuri de beneficiari;
d) întocmește evidențe cu persoanele beneficiare de scutiri/facilități  de la plata taxei de salubrizare;
e) asigură depunerea în contul special constituit pentru administrarea taxei de salubrizare a sumelor încasate în numerar la casierie;
f) ține evidența pe bază de documente justificative a sumelor plătite operatorilor de salubrizare;

g) operează în evidențele proprii, regularizarile, rectificarile si scutirile și reducerile prevăzute în actele normative/administrative, după caz;

h) colaborează cu ADI-SIGD Arad în vederea unei cât mai bune gestionari a sistemului de management integrat al deșeurilor;
(2) Plata contravalorii serviciilor de salubrizare se realizează direct către operatorii serviciilor de salubrizare, pe baza facturilor însoțite de detalierea cantitatilor/ serviciilor prestate, confirmate prin ștampila și semnătura reprezentantului ADI-SIGD Arad .
(3) În situația neacoperirii sumelor necesare plății contravalorii serviciilor prestate către operatorii de salubrizare, acestea vor fi achitate din bugetul local, iar sumelor vor fi recuperate din taxa de salubrizare încasată de la utilizatorii casnici.

(4) ADI-SIGD Arad va monitoriza  activitățile de colectare și transport a deșeurilor menajere pe fiecare unitate administrativ teritorială în parte. 
(5) Sumele obținute din taxa de salubrizare vor fi utilizate exclusiv pentru acoperirea cheltuielilor de întreținere, funcționare si dezvoltare a serviciului public de salubritate.
(6) Soldul la sfârșitul anului bugetar rămas neutilizat urmează a fi folosit în anul următor, cu  aceeași destinație.
CAP.V - SANCȚIUNI
ART. 12
(1)  Declarațiile de impunere/ declarațiile rectificative depuse după expirarea termenelor stabilite, declarațiile incomplete și/sau neconforme cu datele reale se sancționează în condițiile legii.
(2) Neplata taxei la termenele stabilite atrage calculul şi plata majorărilor de întârziere, precum şi aplicarea măsurilor de executare silită prevăzute de legislația specială în vigoare.
(3) Neconformarea la obligatia de a colecta selectiv deseurile municipale se sanctioneaza conforme Regulamentului de Salubrizare .
CAP.VI - DISPOZIȚII FINALE
ART. 13
(1) Taxa de salubrizare va fi actualizată anual prin Hotărâre a Consiliului Local, conform prevederilor legale.
Regulamentul intra în vigoare începand cu data semnării Contractului de delegare a gestiunii unor activităţi componente ale serviciului de salubrizare.
Primar     SIGHETI SAUL                                     COMPARTIMENT IMPOZITE ŞI      

                                                                                                       TAXE LOCALE,









           Consilier VESA LUCIA

PREŞEDINTE DE ŞEDINŢĂ,

                                   CONTRASEMNEAZĂ,

             Petru SAVU

                                             SECRETAR GENERAL

                                                                                                        Simona Pascu

ANEXE

ANEXA 1 – Declarația de impunere în vederea stabilirii cuantumului taxei de salubrizare datorată de proprietari de imobile persoane fizice (pentru locuinta proprie şi cele inchiriate altor persoane fizice) şi de chiriaşi în locuinţe proprietate de stat/UAT/persoane juridice

DECLARAŢIE DE IMPUNERE

în vederea stabilirii cuantumului taxei de salubrizare pentru utilizatorii casnici

în conformitate cu H.C.L nr. ____/_____

Subsemnatul(a) _____________________________având calitate de proprietar/chiriaş al locuinţei situată în localitatea …………………………. ,str. ___________________, nr.___,bl.___,sc.___, ap.____ , domiciliat(ă) în localitatea ______________________ , str.___________________ , nr.___,bl.___,sc.___,ap.___ , născut(ă) la data de __________________,  posesor al B.I seria ___ , nr.___________, C.N.P ________________________ , având locul de muncă la/pensionar _______________________________________________________________, declar pe proprie răspundere că unitatea locativă are în componenţă următorii membrii(locatari stabili, chiriaşi, flotanţi):

	Numele şi prenumele
	Calitatea (fiu, fiică, soț, soție)
	Cod numeric personal
	Categoria de scutire *)

	
	
	
	

	
	
	
	

	
	
	
	

	
	
	
	

	
	
	
	

	
	
	
	


Se vor  trece datele membrilor de familie/locatarilor, inclusiv cele ale persoanei care completează declaraţia de impunere (daca domiciliaza la adresa mentionata). Pentru locuintele închiriate persoanelor fizice se vor trece datele tuturor persoanelor care locuiesc la adresa menţionată.

Declaraţia se va completa şi în situaţia în care imobilul este declarat şi sediu de persoana juridică, dar este folosit în principal ca locuinţă.

Din care în categoriile de scutire se încadrează*), daca este cazul:În vederea susţinerii dreptului de scutire anexez în copie actele doveditoare.

Data________________ 


Semnătura________________

ANEXA 2 – Declarația rectificativa de impunere în vederea stabilirii cuantumului taxei de salubrizare datorată de proprietari de imobile (pentru locuinta proprie şi cele inchiriate altor persoane fizice) şi de chiriaşi în locuinţe proprierate de stat/UAT/persoane juridice

DECLARAŢIE RECTIFICATIVA DE IMPUNERE

în vederea stabilirii cuantumului taxei de salubrizare pentru utilizatorii casnici

în conformitate cu H.C.L nr. ____/_____

Subsemnatul(a) _____________________________având calitate de proprietar/chiriaş al locuinţei situată în localitatea …………………………. ,str. ___________________, nr.___,bl.___,sc.___, ap.____ , domiciliat(ă) în localitatea ______________________ , str.___________________ , nr.___,bl.___,sc.___,ap.___ , născut(ă) la data de __________________,  posesor al B.I seria ___ , nr.___________, C.N.P ________________________ , având locul de muncă la/pensionar _______________________________________________________________, declar pe proprie răspundere că unitatea locativă și-a schimbat componenţa de la un numar de ...... membri la un numar de ...... membrii, noua componență fiind urmatoarea

	Numele şi prenumele
	Calitatea (fiu, fiică, soț, soție)
	Cod numeric personal
	Categoria de scutire *)

	
	
	
	

	
	
	
	

	
	
	
	

	
	
	
	

	
	
	
	

	
	
	
	


Se vor  trece datele membrilor de familie/locatarilor, inclusiv cele ale persoanei care completează declaraţia de impunere (daca domiciliaza la adresa mentionata). Pentru locuintele închiriate persoanelor fizice se vor trece datele tuturor persoanelor care locuiesc la adresa menţionată.

Declaraţia se va completa şi în situaţia în care imobilul este declarat şi sediu de persoana juridică, dar este folosit în principal ca locuinţă.

Din care în categoriile de scutire se încadrează*), daca este cazul:

În vederea susţinerii dreptului de scutire anexez în copie actele doveditoare.

Data________________ 


Semnătura________________

